ส่อง SYNEX กำไร Q3/60 ทำจุดสูงสุดใหม่แนะซื้อเป้า 18.5 บาท  
ส่อง SYNEX กำไร Q3/60 ทำจุดสูงสุดใหม่แนะซื้อเป้า 18.5 บาท  
3 ต.ค. 2560

บล.ฟินันเซีย ไซรัส ระบุในบทวิเคราะห์ว่า(3 ต.ค.) ว่า บริษัท ซินเน็ค (ประเทศไทย) จำกัด (มหาชน) หรือ SYNEX เข้าร่วมงาน Thailand Mobile Expo เพิ่งจัดจบไป 28 ก.ย. – 1 ต.ค. 17 หากอิงการจัดงานเมื่อ 9-12 ก.พ. 17 พบว่าหุ้นขายมือถือ (SYNEX COM7 IT SPVI JMART) เพิ่มขึ้นเฉลี่ย 3% ใน 5 วันทำการหลังจัดงาน แต่ SYNEX ขึ้นแรงถึง 8% เพราะเป็นผู้ค้าส่งเกือบทุกสมาร์ทโฟน โดยปัจจุบันรายได้จากมือถือคิดเป็น 20% ของรายได้รวม
คาดกำไรไตรมาส 3/60 ทำจุดสูงสุดใหม่ที่ 160 ลบ. +47% เทียบช่วงเดียวกันของปีก่อนจาก High Season ที่ไตรมาส 3 มักเป็นจุดสูงสุดของปี และได้แรงหนุนเพิ่มเติมจากเงินบาทที่แข็งค่าอีก 3% เทียบไตรมาสก่อนรวมถึงการเริ่มรวมบัฟ (ประเทศไทย) เป็นไตรมาสแรก ส่วนทั้งปีคาด 584 ลบ. +43% เทียบช่วงเดียวกันของปีก่อน ราคาปัจจุบันคิดเป็น PE ปีนี้ 19 เท่า และจะลดเหลือ 17 เท่าในปีหน้า ต่ำกว่าค่าเฉลี่ยของกลุ่มที่ 25 เท่า แนะนำซื้อราคาเป้าหมาย 18.50 บาท  